**Prehľad úspechov slovenskej cyklistiky** sumarizuje prehľad medailí slovenských cyklistov na vrcholných svetových a európskych podujatiach v ére samostatnosti, ako aj v reprezentácii Česko-Slovenska.

Cestná cyklistika
-----------------

Česko-Slovensko získalo na MS v cestnej cyklistike štyri medaily, všetky v časovke družstiev, dvakrát bol členom družstva Milan Jurčo. Prvú medailu po vzniku samostatnej Slovenskej republiky vybojoval v pretekoch amatérov Milan Dvorščík v roku 1994. Prvý dúhový dres majstra sveta si obliekol Peter Velits, víťaz kategórie mužov do 23 rokov, ďalšie tri tituly získal v tímovej časovke, v tejto disciplíne je najúspešnejším v histórii MS. Najväčšie idividuálne úspechy dosiahol Peter Sagan, prvý titul majstra sveta získal v kategórii elite na MS 2015 v americkom Richmonde, o rok neskôr v katarskej Dauhe úspešne obhájil dúhové tričko a zlatý hetrik zavŕšil v roku 2017 v Bergene. Peter sa tak zaradil medzi legendy svetovej cyklistiky, tri tituly svetových šampiónov získali pred ním len Talian Alfredo Binda, Belgičania Rik Van Steenbergen a Eddy Merckx a Španiel Óscar Freire Gómez, nikto však nedokázal triumfovať trikrát za sebou. Sagan sa stal vo veku 27 rokov najmladším trojnásobným majstrom sveta.

Medailisti z majstrovstiev sveta

| Rok | Dejisko | Meno | Disciplína |
| --- | --- | --- | --- |
| 1981 | Česko-Slovensko Praha |  Milan Jurčo | časovka na 100 km  Česko-Slovensko družstvo ČSSR |
| 1985 | Taliansko Giavera del Montello |  Milan Jurčo | časovka na 100 km  Česko-Slovensko družstvo ČSSR |
| 1994 | Taliansko Agrigento |  Milan Dvorščík | preteky amatérov |
| 2007 | Nemecko Stuttgart |  Peter Velits  | preteky mužov do 23 rokov |
| 2012 | Holandsko Valkenburg |  Peter Velits  | tímová časovka  Omega Pharma–Quick Step |
| 2013 | Taliansko Florencia |  Peter Velits  | tímová časovka  Omega Pharma–Quick Step |
| 2014 | Španielsko Ponferrada |  Peter Velits  | tímová časovka  BMC Racing |
| 2015 | USA Richmond |  Peter Sagan  | preteky elite |
| 2016 | Katar Dauha |  Peter Sagan  | preteky elite |
| 2017 | Nórsko Bergen |  Peter Sagan  | preteky elite |
| 2023 | Spojené kráľovstvo Glasgow |  Martin Svrček | preteky mužov do 23 rokov |

Medailisti z majstrovstiev Európy

| Rok | Dejisko | Meno | Disciplína |
| --- | --- | --- | --- |
| 2015 | Estónsko Tartu |  Erik Baška | preteky mužov do 23 rokov |
| 2016 | Francúzsko Plumelec |  Peter Sagan | preteky elite |

Úspechy na Grand Tour
Prvým Slovákom na najslávnejších pretekoch Tour de France bol v roku 1987 Milan Jurčo, svoje časovkárske kvality pretavil do pódiových umiestnení na Tour de France i na Giro d’Italia. Etapové vavríny na oboch pretekoch vybojoval výborný šprintér Ján Svorada, neskôr reprezentoval po prijatí občianstva Česko. Peter Sagan je štvornásobný víťaz bodovacej súťaže na Tour de France, 
Peter Velits dosiahol najväčší úspech na Grand tour v roku 2010, na Vuelte obsadil celkové druhé miesto. Historický deň zažila slovenská cyklistika 3. júla 2012, v 3. etape Tour de France sa postavila na stupne víťazov dvojica Peter Sagan – Peter Velits .

Tour de France

* Milan Jurčo – 3Tretie miesto v časovke (1988)
* Ján Svorada – 1Prvé miesto víťaz 7. etapy (1994)
* Peter Sagan –  víťaz bodovacej súťaže 2012, 2013, 2014, 2015, 2016, 2018, 1Prvé miesto víťaz 3 etáp (2012), víťaz etapy (2013), víťaz 3 etáp (2016), víťaz etapy (2017), víťaz 3 etáp (2018)
* Peter Velits – 3Tretie miesto 3. etapa (2012)

Giro d’Italia

* Milan Jurčo – 3Tretie miesto v časovke (1988)
* Ján Svorada – 1Prvé miesto víťaz 4 etáp (1994, 1995)

Vuelta a España

* Peter Velits – 2Druhé miesto celkové poradie 2010, víťaz 2 etáp
* Peter Sagan – 1Prvé miesto víťaz 3 etáp (2011), víťaz 1 etapy (2015)

Dráhová cyklistika
------------------

Najvýraznejšou postavou slovenskej dráhovej cyklistiky bol Anton Tkáč, jeden z najlepších svetových šprintérov v sedemdesiatych rokoch 20. storočia, trojnásobný majster sveta a olympijský víťaz 1976.

Medailisti z olympijských hier

| Rok | Dejisko | Meno | Disciplína |
| --- | --- | --- | --- |
| 1976 | Kanada Montreal | Olympijské zlato Anton Tkáč | šprint |

Medailisti z majstrovstiev sveta

| Rok | Dejisko | Meno | Disciplína |
| --- | --- | --- | --- |
| 1970 | Spojené kráľovstvo Leicester |  Anton Tkáč | 1 km s pevným štartom |
| 1974 | Kanada Montreal |  Anton Tkáč | šprint |
| 1976 | Kanada Montreal |  Anton Tkáč | šprint |
| 1978 | Nemecko Mníchov |  Anton Tkáč | šprint |

Medailisti z majstrovstiev Európy

| Rok | Dejisko | Meno | Disciplína |
| --- | --- | --- | --- |
| 2002 | Holandsko Amsterdam |  Jozef Žabka, Martin Liška | bodovacie preteky vojíc |
| 2004 | Taliansko Fiorenzuela |  Jozef Žabka, Martin Liška | bodovacie preteky dvojíc |

Cyklokros
---------

Československí cyklokrosári dominovali na majstrovstvách sveta v osemdesiatych rokoch 20. storočia, zo Slovákov sa medzi svetovou elitou presadil Ondrej Glajza, majster sveta v kategórii juniorov aj amatérov .

Medailisti z majstrovstiev sveta

| Rok | Dejisko | Meno | Kategória |
| --- | --- | --- | --- |
| 1983 | Spojené kráľovstvo Birmingham |  Peter Hric | juniori |
| 1984 | Holandsko Oss |  Ondrej Glajza | juniori |
| 1989 | Francúzsko Pontchâteau |  Ondrej Glajza | amatéri |
| 1992 | Spojené kráľovstvo Leeds |  Vojtech Bachleda | juniori |
| 2006 | Holandsko Zeddam |  Róbert Gavenda | juniori |
| 2008 | Taliansko Treviso |  Peter Sagan | juniori |

Horská cyklistika
-----------------

Medailisti z majstrovstiev sveta

| Rok | Dejisko | Meno | Disciplína |
| --- | --- | --- | --- |
| 1991 | Taliansko Ciocco |  Eva Orvošová | cross-country |

Referencie
----------

1. ↑  Peter Sagan je majster sveta
2. ↑
3. ↑  Medzi profíkov vletel ako víchor
4. ↑  . Dostupné online.
5. ↑  Famózny Sagan vyhral ďalšiu etapu, Velits tretí
6. ↑  . Dostupné online.